CELEX: 22005D0250
Language: sk
Date: 2005-02-14 00:00:00
Title: 2005/250/ES: Rozhodnutie č. 31/2005 spoločného výboru zriadeného na základe Dohody o vzájomnom uznávaní medzi Európskym spoločenstvom a Spojenými štátmi americkými zo 14. februára 2005 týkajúce sa zaradenia orgánu na posudzovanie zhody do zoznamu sektorovej prílohy o telekomunikačných zariadeniach

22.3.2005   
            
            
               SK
            
            
               Úradný vestník Európskej únie
            
            
               L 75/65
            
         
      ROZHODNUTIE č. 31/2005 SPOLOČNÉHO VÝBORU ZRIADENÉHO NA ZÁKLADE DOHODY O VZÁJOMNOM UZNÁVANÍ MEDZI EURÓPSKYM SPOLOČENSTVOM A SPOJENÝMI ŠTÁTMI AMERICKÝMI
   
   zo 14. februára 2005
   týkajúce sa zaradenia orgánu na posudzovanie zhody do zoznamu sektorovej prílohy o telekomunikačných zariadeniach
   (2005/250/ES)
   SPOLOČNÝ VÝBOR,
   so zreteľom na Dohodu o vzájomnom uznávaní medzi Európskym spoločenstvom a Spojenými štátmi americkými, najmä na jej články 7 a 14,
   keďže spoločný výbor má prijať rozhodnutie o zaradení orgánu alebo orgánov na posudzovanie zhody do zoznamu sektorovej prílohy,
   ROZHODOL TAKTO:
   
               1.
            
            
               Orgán na posudzovanie zhody v prílohe A sa pridáva do zoznamu orgánov na posudzovanie zhody v oddiele V sektorovej prílohy o komunikačných zariadeniach.
            
         
               2.
            
            
               Zmluvné strany sa dohodli na konkrétnom rozsahu zaradenia orgánu na posudzovanie zhody uvedeného v prílohe A do zoznamu, pokiaľ ide o výrobky a postupy posudzovania zhody, a budú tento rozsah zachovávať.
            
         
      Toto rozhodnutie, vyhotovené v dvoch exemplároch, podpíšu zástupcovia spoločného výboru, ktorí sú oprávnení konať v mene zmluvných strán na účely zmien a doplnení dohody. Toto rozhodnutie nadobúda účinnosť od dátumu uskutočnenia posledného z týchto podpisov.
      Podpísané vo Washingtone 9. februára 2005
      
         
            V mene Spojených štátov amerických
         
         James C. SANFORD
         
      
      Podpísané v Bruseli 14. februára 2005
      
         
            V mene Európskeho spoločenstva
         
         Joanna KIOUSSI
         
      
   
   
      PRÍLOHA A
      Orgán na posudzovanie zhody ES, pridaný do zoznamu orgánov na posudzovanie zhody v oddiele V sektorovej prílohy o telekomunikačných zariadeniach
      
         
            
                        KTL
                     
                  
                        Saxon Way
                     
                  
                        Priory Park West
                     
                  
                        Hull HU13 9PB
                     
                  
                        Spojené kráľovstvo
                     
                  
                        Tel.: (44) 1482 80 18 01
                     
                  
                        Fax: (44) 1482 80 18 06